b'\n_START_ARTICLE_\nKia Ceed\n_START_PARAGRAPH_\nKia Ceed (vuoteen 2018 saakka cee\xe2\x80\x99d) on Kia Motorsin vuodesta 2006 l\xc3\xa4htien valmistama alemman keskiluokan automalli, joka korvasi Kia Ceraton. Se jakaa pohjalevyns\xc3\xa4 ja muun tekniikan sisarmallinsa Hyundai i30:n kanssa. Ceed on valmistajansa ensimm\xc3\xa4inen malli, joka on suunniteltu kokonaan Euroopassa ja jota valmistetaan yksinomaan Euroopan maassa. Mallin valmistusta varten Kia rakennutti uuden tehtaan Slovakian \xc5\xbdilinaan. Kolmannen sukupolven esittelyn yhteydess\xc3\xa4 valmistaja poisti heittomerkin mallin nimest\xc3\xa4, joka my\xc3\xb6s kirjoitetaan jatkossa isolla alkukirjaimella.'